
PËR KËRKESËN E SHOQËRISË “GSA” SHPK PËR RINOVIMIN E LICENCËS NË AKTIVITETIN E IMPORTIT TË ENERGJISË ELEKTRIKE

Në mbështetje të nenit 9 pika 3, nenit 13 pika 1 germa “dh”, si dhe nenit 15  të ligjit nr.9072, datë 22.5.2003 “Për sektorin e energjisë elektrike”, i ndryshuar  dhe nenet 14, 16 të “Rregullores së procedurave te licencimit”, të miratuar me vendimin e Bordit të Komisionerëve nr.21, datë 4.4.2007, vendimit të Bordit të Komisionerëve nr.44, datë 24.7.2007 “Rregullores së praktikës dhe procedurave të ERE-s” neni 18, Bordi i Komisionerёve, në mbledhjen e tij të datës 21.12.2007, pasi shqyrtoi kërkesën e shoqërisë “GSA” sh.p.k., për rinovimin e licencës në aktivitetin e importit të energjisë elektrike

VENDOSI:

1. Rinovimin e licencës së shoqërisë “GSA” sh.p.k., në aktivitetin e importit të energjisë elektrike, për periudhën nga 27.1.2008 deri më 26.1.2011.
2. Drejtoria e Licencimit dhe Monitorimit të Tregut dhe Drejtoria e Çështjeve Ligjore dhe Mbrojtjes së Konsumatorit të njoftojnë me shkrim aplikuesin (Shoqërinë “GSA” sh.p.k.).
Ky vendim hyn në fuqi menjëherë dhe botohet në Fletoren Zyrtare.

